CELEX: 22007D0458
Language: fi
Date: 2007-06-15 00:00:00
Title: 2007/458/EY: Euroopan yhteisön ja sveitsin valaliiton välisellä maataloustuotteiden kauppaa koskevalla sopimuksella perustetun maatalouden sekakomitean päätös N:o 1/2007 tehty 15 päivänä kesäkuuta 2007 , liitteen 5 lisäysten muuttamisesta

3.7.2007   
            
            
               FI
            
            
               Euroopan unionin virallinen lehti
            
            
               L 173/31
            
         
      EUROOPAN YHTEISÖN JA SVEITSIN VALALIITON VÄLISELLÄ MAATALOUSTUOTTEIDEN KAUPPAA KOSKEVALLA SOPIMUKSELLA PERUSTETUN MAATALOUDEN SEKAKOMITEAN PÄÄTÖS N:o 1/2007
   tehty 15 päivänä kesäkuuta 2007,
   liitteen 5 lisäysten muuttamisesta
   (2007/458/EY)
   MAATALOUDEN SEKAKOMITEA, joka
   ottaa huomioon Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen ja erityisesti sen 11 artiklan
   sekä katsoo seuraavaa:
   
               (1)
            
            
               Sopimus tuli voimaan 1 päivänä kesäkuuta 2002.
            
         
               (2)
            
            
               Liitteen 5 tarkoituksena on helpottaa osapuolten välillä käytävää eläinten rehutuotteiden kauppaa.
            
         
               (3)
            
            
               Tarvittaessa luettelo kummankin sopimuspuolen vastaavista säädöksistä, joiden edellyttämien toimenpiteiden sopimuspuolet arvioivat johtavan samoihin tuloksiin, esitetään lisäyksessä 1, ja sen laatii komitea sopimuksen 11 artiklan mukaisesti.
            
         
               (4)
            
            
               Osapuolet katsovat, että niiden eläinten rehuhygieniaa koskevat vastaavat säädökset johtavat samoihin tuloksiin. Kyseiset säädökset lisätään sen vuoksi lisäykseen 1.
            
         
               (5)
            
            
               Sen jälkeen kun sopimus tuli voimaan 1 päivänä kesäkuuta 2002, lisäyksessä 2 lueteltuihin osapuolten säädöksiin on tehty muutoksia alueille, jotka vaikuttavat sopimukseen. Lisäystä 2 olisi muutettava kyseisten muutosten huomioon ottamiseksi,
            
         ON PÄÄTTÄNYT SEURAAVAA:
   1 artikla
   Lisätään tämän päätöksen lisäys 1 sopimuksen liitteen 5 lisäykseksi 1.
   2 artikla
   Korvataan sopimuksen liitteen 5 lisäys 2 tämän päätöksen lisäyksellä 2.
   3 artikla
   Tämä päätös tulee voimaan 1 päivänä heinäkuuta 2007.
   
      Tehty Brysselissä 15 päivänä kesäkuuta 2007.
      
         
            Maatalouden sekakomitean puolesta
         
         
            Yhteisön valtuuskunnan johtaja
         
         Paul van GELDORP
         
         
            Sveitsin valtuuskunnan johtaja
         
         Christian HÄBERLI
         
         
            Maatalouden sekakomitean sihteeri
         
         Zeljko MARINOVIC
         
      
   
   
      Lisäys 1
      Yhteisön säädökset
      
                  —
               
               
                  Rehuhygieniaa koskevista vaatimuksista 12 päivänä tammikuuta 2005 annettu Euroopan parlamentin ja neuvoston asetus (EY) N:o 183/2005, (EUVL L 35, 8.2.2005, s. 1)
               
            Sveitsin säädökset:
      
                  —
               
               
                  Maataloudesta 29 päivänä huhtikuuta 1998 annettu valaliiton yhteinen laki, sellaisena kuin se on viimeksi muutettuna 24 päivänä maaliskuuta 2006 (RO 2006 3861)
               
            
                  —
               
               
                  Eläinten ruokinnasta 26 päivänä toukokuuta 1999 annettu määräys, sellaisena kuin se on viimeksi muutettuna 23 päivänä marraskuuta 2005 (RO 2005 5555)
               
            
                  —
               
               
                  Eläinten ruokintaa koskevasta valkoisesta kirjasta 10 päivänä kesäkuuta 1999 annettu Valaliiton valtiovarainministeriön määräys, sellaisena kuin se on viimeksi muutettuna 2 päivänä marraskuuta 2006 (RO 2006 5213)
               
            
                  —
               
               
                  Alkutuotannosta 23 päivänä marraskuuta 2005 annettu määräys (RO 2005 5545)
               
            
                  —
               
               
                  Alkutuotannon hygieniasta 23 päivänä marraskuuta 2005 annettu Valaliiton valtionvarainministeriön määräys (RO 2005 6551)
               
            
                  —
               
               
                  Maitotuotteiden hygieniasta 23 päivänä marraskuuta 2005 annettu Valaliiton valtionvarainministeriön määräys (RO 2005 6667)
               
            
   
      Lisäys 2
      LUETTELO 9 ARTIKLASSA TARKOITETUSTA LAINSÄÄDÄNNÖSTÄ
      Yhteisön säädökset
      
                  —
               
               
                  Eläinten ruokinnassa käytettävistä lisäaineista 22 päivänä syyskuuta 2003 annettu Euroopan parlamentin ja neuvoston asetus (EY) N:o 1831/2003 (EUVL L 268, 18.10.2003, s. 29), sellaisena kuin se on viimeksi muutettuna komission asetuksella (EY) N:o 378/2005 (EUVL L 59, 5.3.2005, s. 15).
               
            
                  —
               
               
                  Tietyistä eläinten ruokinnassa käytettävistä tuotteista 30 päivänä kesäkuuta 1982 annettu neuvoston direktiivi 82/471/ETY (EYVL L 213, 21.7.1982, s. 8), sellaisena kuin se on viimeksi muutettuna direktiivillä 2004/116/EY (EUVL L 379, 24.12.2004, s. 81)
               
            Sveitsin säädökset:
      
                  —
               
               
                  Eläinten ruokinnasta 26 päivänä toukokuuta 1999 annettu määräys, sellaisena kuin se on viimeksi muutettuna 23 päivänä marraskuuta 2005 (RO 2005 5555)
               
            
                  —
               
               
                  Eläinten ruokintaa koskevasta valkoisesta kirjasta 10 päivänä kesäkuuta 1999 annettu Valaliiton valtiovarainministeriön määräys, sellaisena kuin se on viimeksi muutettuna 23 päivänä marraskuuta 2005 (RO 2005 6655).